ประจำเดือนมาครั้งล่าสุดคือวันที่10เดือนที่แล้วค่ะ วันนี้มีอะไรกับแฟนค่ะแล้วมีเลือดออกซึ่งไม่เหมือนเลือดประจำเดือนค่ะ หลังจากนั้นค่อยๆเริ่มเจ็บช่วงท้องน้อยค่ะ เจ็บขึ้นเรื่อย เป็นเพราะอะไรหรอคะ
สวัสดีค่ะ การเจ็บท้องน้อยและมีเลือดออกหลังมีเพศสัมพันธ์นั้น ถ้าเกิดหลังมีเพศสัมพันธ์ทันที อาจจะนึกถึงสาเหตุเรื่องภาวะแทรกซ้อนจากการตั้งครรภ์เช่นแท้งหรือท้องนอกมดลูกได้น้อยค่ะ อาจจะนึกถึงสาเหตุอื่นๆเช่นการฉีกขาดของอวัยวะเพศขณะมีเพศสัมพันธ์ เนื้องอกทีปากมดลูกหรือช่องคลอด เยื่อบุโพรงมดลูกเจริญผิดที่ การติดเชื้อที่ช่องคลอดหรือปากมดลูกได้หากยังมีเลือดออกต่อเนื่อง เจ็บท้องน้อยมาก ควรไปพบแพทย์เพื่อตรวจร่างกายเพิ่มเติม ในระหว่างนี้งดการมีเพศสัมพันธ์ไปก่อน ไม่สวนล้างช่องคลอด รับประทานยาแก้ปวดได้ถ้าปวดมาก งดการยกของหนัก ระวังการกระทบกระแทกที่หน้าท้อง